fr en da en en en en da en da en en en fr es en sv da en da nl de en de sv en en fr en en da da da da da de da da nb da da en en fr da en en da sv it da fr da da de da ru da en
Henrik Scheel - Galerie Parnasse
Kærligheden til tryk 2021
Vi elsker ler 2019
Det jyske landskab og dets natur bliver i Henrik Scheel Andersens malerier genfortolket med intensitet og en stor farveforståelse. De store himmelpartier er ofte dramatiske og stemningsfulde og kompositionerne har stor dybde. Penselstrøgene er dels fine og subtile, dels kraftfulde. Nogle flader er så materialetunge, at landskabet opleves som det vælter ud af billedfladen og skaber en bro mellem billedmotivet og det fysiske rum beskueren står i.
I landskaberne hos Henrik Scheel Andersen er der ofte reminiscenser af menneskespor, en forgangen industri såsom højspændingsledninger, en bom eller en stige fra en generation eller to tilbage; disse spor fra menneskelivet er her, ved hjælp af tidens tand ved at blive indlejret af naturen. Det er noget der, er slut, et liv der har været, men nu er borte. På samme tid er der noget romantisk over de spor, der ligger i naturen fra den tidlige industrialisering. Her udfordres vanetænkningen. De spor mennesker har efterladt sig bliver på en gang gammelkendte, fremmede og forunderlige. I andre malerier er det skønheden og dramatikken i naturen og landskaberne vi bliver begejstret af.
Henrik Scheel Andersen (f.1962) arbejder og bor i Roslev. Hans udgangspunkt er nordvestjyske landskaber, hvori han er født og opvokset. Han er cand. pæd. I billedkunst og har bred udstillingshistorik i Holland, Tyskland og Danmark. Malerierne er olie på plade på lærred.
Henrik Scheel - Sommer 30x40 cm
Henrik Scheel - Granhegn 90x120 cm
Henrik Scheel - Vedvarende stilhed 29,5x42 cm
Henrik Scheel - Landskab 70x110 cm
Rosensgade 22 - baghuset
DK 8000 Aarhus C
Kontakt os: +45 8613 1296
Skriv til os: hello@galerieparnasse.dk
Mandag-LUKKET | Tirsdag-fredag 10-17.30 | Lørdag - 10-15.00
Copyrights Galerie Parnasse 2018 - Website by ivimedia